Säinas

Säinas (Leuciscus idus) on karpkalaliste seltsi kuuluv kala.

Kasvab 30–50 cm pikkuseks. Külgedelt on värvuselt hõbedane, selg mustjasrohekas, valge kõhualusega, osad uimed on punakat värvi.

Tavalise säina kõrval on tuntud ka kollaka värvusega kuldsäinas, mis on säinast aretatud.

Säinas elutseb nõrga vooluga jõgedes ja järvedes, samuti leidub teda riimveelises rannikumeres. Levinud on Alpidest põhja pool Kesk- ja Ida-Euroopas, samuti Balkanil. Eestis on levinud rannikumeres ja sellistes Emajõega ühenduses olevates järvedes nagu Võrtsjärv ja Peipsi järv.

Kudemisperiood on märtsist maini.

Vaata ka
 Eesti kalade süstemaatiline nimestik

Välislingid
 
  Säinas Tartu Ülikooli loodusteaduslikus veebipõhises õpikeskkonnas
 Leili Järv. Eesti vete kalu. Säinas.. Ajakiri Kalastaja

Karpkalalised
Eesti kalad